text: Aabenraa skal have ny borgmester
  03 oktober 2011 kl. 06.11
  Aabenraas borgmester, socialdemokraten Tove Larsen, stiller ikke op ved næste kommunalvalg i 2013.
  Hun har meddelt sit partis kredsformand, Per Tvede, at hun ikke genopstiller til kommunalvalget i 2013. Det skriver Jydske-Vestkysten.
  Tove Larsen har været med i kommunalpolitik i 32 år, deraf de seneste 20 år som borgmester.
  Ved næste valg vil Tove Larsen være 65 et halvt år og dermed folkepensionist.
  ? Så jeg tror, at jeg har gjort min borgerpligt, lyder det fra Aabenraa-borgmesteren.
   Jeg vil nok gå i gang med noget frivilligt arbejde, og jeg glæder mig til at se mere til familien, siger den afgående borgmester.
  